**Zmluva o dielo**

**č. ...............**

**Článok I.**

**Zmluvné strany**

1.1 Objednávateľ

**Obchodné meno: Obec Kanianka**

Sídlo: SNP 583/1, 972 17 Kanianka

Štatutárny zástupca: Ing. Ivor Husár - starosta

Bankové spojenie: 9000151002/5600, PRIMA BANKA SLOVENSKO a.s.

IBAN: SK81 5600 0000 0090 0015 1002

IČO: 00518239

DIČ: 2021160361

tel: 046/5400615

(ďalej len "objednávateľ")

1.2 Zhotoviteľ:

**Obchodné meno:**

Sídlo:

Adresa:

Štatutárny zástupca:

Bankové spojenie:

IBAN:

IČO:

DIČ:

Reg. č. z Obchodného registra:

Tel.:

(ďalej len "zhotoviteľ")

uzatvárajú podľa § 536 a nasl. Obchodného zákonníka na základe výsledkov verejného obstarávania vyhláseného objednávateľom podľa zákona 343/2015 Z.z. o verejnom obstarávaní a o zmene a doplnení niektorých zákonov v platnom znení túto Zmluvu o dielo (ďalej len „zmluva“) za nasledovných podmienok.

**Článok II**

**Úvodné ustanovenia**

2.1 Zmluvné strany vzájomne prehlasujú, že označenie zmluvných strán uvedené v záhlaví tejto zmluvy zodpovedá aktuálnemu stavu. Osoby zastupujúce zmluvne strany sú oprávnené v ich mene konať' v plnom rozsahu a sú spôsobilé na pravá a povinnosti vyplývajúce z tejto zmluvy.

2.2. Zhotoviteľ vykoná pre objednávateľa dielo uvedené v čl. III. tejto zmluvy v rozsahu určenom objednávateľom, výzvou a touto zmluvou.

2.3. Zhotoviteľ sa s predmetom zmluvy, zakázky a staveniskom oboznámil, skontroloval a preveril si projektovú dokumentáciu, v procese výberu dodávteľa nevzniesol námietky k výkazu výmer ani k projektovej dokumentácii.

**Článok III**

**Predmet zmluvy**

3.1 Zhotoviteľ sa zaväzuje, že za podmienok dohodnutých v tejto zmluve a výzve k tejto zmluve

pre objednávateľa zrealizuje nasledovné stavebné práce a súvisiace náklady pre akciu (ďalej „dielo“):

**„Oprava obvodovej steny DK Kanianka“.**

Predmetom zákazky sú stavebné práce na oprave obvodovej steny na budove Domu kultúry v obci Kanianke, ktorá je orientovaná na východ (od VN Kanianka).

Pred realizáciou opravy obvodovej steny objektu, po montáži lešenia, je potrebné najskôr vykonať podrobnú obhliadku obvodového plášťa s cieľom zistenia nedostatkov a pri viditeľnom porušení je žiaduce vykonať opravu daného obvodového plášťa. Ďalej je nutné odstrániť všetky poškodené časti povrchovej úpravy obvodového plášťa, zdegradované murivo, všetky časti vykazujúce známky zníženej súdržnosti s podkladom. Na odhalenej výstuži je potrebné vykonať dodatočný náter a lokálne poruchy následne opraviť maltou. V miestach opadanej a nesúdržnej omietky je potrebné naniesť vyrovnávaciu vrstvu jadrovej omietky. Následne sa prevedie penetračný náter a zapracovanie sklovláknitej sieťky do lepidla. Povrchová úprava bude prevedená exteriérovou štukovou vápenno-cementovou resp. cementovou omietkou, na ktorú bude nanesený fasádny silikónový náter (Weber.ton exclusive) bielej farby.

Existujúce klampiarske konštrukcie (oplechovanie strešnej konštrukcie, ozdobných konzol a styk obvodovej konštrukcie a nižších strešných konštrukcií neriešených častí) budú demontované a po zateplení nahradené novými konštrukciami. Súčasťou zákazky je dodávka, montáž a demontáž lešenia.

Zákazka zahŕňa zameranie stavby, dopravu na miesto plnenia, vrátane vykládky a nakládky materiálu, poplatky na skládke odpadov, skúšky zhutnenia, atesty, certifikáty, doklady o zhode, doklady potrebné k odovzdaniu tovaru a súvisiace služby. Požaduje sa predložiť certifikát kvality alebo ekvivalentný doklad.

3.2 Objednávateľ sa zaväzuje, že riadne dokončené dielo bez vád a nedorobkov prevezme a zaplatí za jeho zhotovenie dohodnutú cenu. Dielo sa bude odovzdávať ako celok v termíne zmysle čl. VI. bod 6.1 tejto zmluvy. V prípade, že skúšky zhutnenia a nosnosti podkladu nebudú mať vyhovujúce parametre je zhotoviteľ povinný tieto vady odstrániť na vlastné náklady.

3.3 Zhotoviteľ sa zaväzuje zhotoviť dielo vo vlastnom mene a na vlastnú zodpovednosť v zmysle platnej legislatívy, v súlade s platnými právnymi predpismi, vyhláškami, normami, touto zmluvou.

**Článok IV.**

**Miesto plnenia**

4.1 Miestom plnenia predmetu zmluvy podľa čl. III tejto zmluvy je DK Kanianka, SNP 584/3, 972 17 Kanianka, k.ú. Kanianka

**Článok V.**

**Cena diela**

5.1 Cena diela v rozsahu podľa článku III. tejto zmluvy je stanovená dohodou zmluvných strán v zmysle zákona NR SR č. 18/1996 Z .z. o cenách v  znení neskorších predpisov ako cena

vrátane DPH vo výške:

**................................................ EUR**

**slovom: ................................................................................................... EUR**

|  |  |  |  |  |
| --- | --- | --- | --- | --- |
| **P.č** | **Časť stavby** | **Cena v EUR bez DPH** | **DPH** | **Cena v EUR s DPH** |
| 1 | **Stavebné práce** |  |  |  |
| **Spolu** | | | |  |

5.2 Cena za dielo je položkovite rozpísaná v prílohe č. 1 k tejto zmluve na základe ponuky zhotoviteľa. Zhotoviteľ predložil cenu v zmysle výzvy na základe podrobného oboznámenia sa s predmetom zákazky, s výkazom výmer a s obhliadkou staveniska.

5.3 Dohodnutá cena diela je konečná a nemožno ju navyšovať. Zhotoviteľ nemá nárok na ďalšie úhrady za dielo a to ani za práce a dodávky naviac, pokiaľ tieto objednávateľ písomne neobjednal.

5.4 V prípade nutnosti úpravy ceny nad rámec ponúknutej ceny z dôvodu prác naviac o sumu, ktorá nevyhnutne mení sumu nákladov účelne vynaložených zhotoviteľom, ktoré zhotoviteľ hodnoverne preukáže a objednávateľ ich písomne objedná za práce spojené s dielom sa tieto budú riešiť samostatným obstarávaním v rokovacom konaní bez zverejnenia s víťazom súťaže (úspešným uchádzačom). Takúto zmenu ceny alebo práce naviac musí najprv objednávateľ písomne objednať, pričom plnenia naviac musia byť nad rámec zmluvy. Objednávateľ na takúto zmenu ceny diela musí byť bezodkladne písomne upozornený zhotoviteľom tak, aby objednávateľovi zbytočne nevznikali ďalšie náklady a aby bol dodržaný termín odovzdania diela. Neobjednané tovary, práce a služby, alebo vykonané bez objednávky objednávateľa, či nad rámec zmluvy objednávateľ neuhradí a zhotoviteľ na ich úhradu nemá nárok.

Pre výpočet zmeny ceny bude zhotoviteľ používať ceny následovne:

1. zmeny množstiev, výmer – v prípade úpravy množstva merných jednotiek, ak sa nemenia položky konštrukcií a prác. U položiek, na ktoré sú v prílohe č. 1 k tejto zmluve dohodnuté jednotkové ceny, sa tieto ceny uplatnia aj na zvyšné množstvá,
2. pri doplnení nových položiek konštrukcií a prác, ktoré sa v prílohe č. 1 k tejto zmluve nevyskytujú, predloží zhotoviteľ jednotkové ceny na schválenie objednávateľovi,
3. práce alebo konštrukcie dodané v menšom rozsahu ako vyplýva z prílohy č.1 k tejto zmluve budú odpočítané z ceny diela v nevykonanom rozsahu.

5.5 V cene za zhotovenie diela sú obsiahnuté všetky ostatné súvisiace náklady (napr. vybudovanie, prevádzku a vypratanie zariadenia staveniska, stráženie staveniska zhotoviteľom počas výstavby, úhradu spotrebovaných energií (voda, elektrická energia atď.), vedľajšie rozpočtové náklady, kompletizačnú činnosť, zhotovenie a osadenie tabúľ na označenie stavby, poistenie zodpovednosti zhotoviteľa, školenia, upratanie staveniska, atď.)

5.6. Práce a dodávky, ktoré zhotoviteľ nevykoná, budú odčítané z ceny diela a nemôžu byť zhotoviteľom fakturované. Práce naviac, ktoré nie sú súčasťou priloženého naceneného výkazu výmer (príloha č.1) a zhotoviteľ tieto práce vykoná na žiadosť objednávateľa má zhotoviteľ právo tieto práce fakturovať len na základe vzájomne odsúhlasenej ceny a písomnej objednávky.

**Článok VI.**

**Čas plnenia**

6.1 Realizácia predmetu zmluvy dohodnutého v rozsahu a obsahu čl. III tejto zmluvy sa uskutoční nasledovne:

**Začiatok doby plnenia: september 2018,** (podpisom Protokolu o odovzdaní a prevzatí

staveniska)

**Koniec doby plnenia: 28. september 2018**

6.2 Zmluvné strany sa dohodli, že zhotoviteľ nie je v omeškaní po dobu, po ktorú nemohol plniť svoju povinnosť, súvisiacu s realizáciou predmetu plnenia tejto zmluvy, následkom okolností, vzniknutých na strane objednávateľa. V takomto prípade sa lehota predlžuje o dobu prerušenia prác zo strany objednávateľa. O takejto skutočnosti musí byť urobený záznam podpísaný zástupcami oboch zmluvných strán.

6.3 Prípadné zmeny času plnenia uvedeného v čl. VI. bod 6.1 tejto zmluvy si môžu dohodnúť zmluvné strany formou písomných dodatkov, ktoré sa po obojstrannom súhlasnom podpise zmluvných strán stanú neoddeliteľnou súčasťou tejto zmluvy.

**Článok VII.**

**Podmienky uskutočnenia prác**

**Spolupôsobenie objednávateľa a zhotoviteľa, zodpovednosť za škodu, stavenisko, zabezpečenie ochrany staveniska a poistenie stavby, požiarne predpisy a predpisy BOZP**

7.1 Zhotoviteľ dňom prevzatia staveniska preberá na seba zodpovednosť so všetkými právami a povinnosťami zamestnávateľa podľa zákona a predpisov o BOZP a prípadnými dôsledkami podľa § 373 Obchodného zákonníka vyplývajúcimi z porušenia povinností osôb, ktoré budú v jeho mene a na jeho zodpovednosť pracovať v priestoroch staveniska a vyvíjať akúkoľvek činnosť podľa jeho pokynov, resp. pokynov stavbyvedúceho.

7.2 Zhotoviteľ, jeho zamestnanci, zamestnanci jeho poddodávateľov a iné spolupracujúce osoby nebudú svojvoľne zasahovať do iných zariadení staveniska a obce Kanianka, nebudú bezdôvodne vstupovať na súkromné pozemky, nebudú nad nevyhnutnú mieru svojou činnosťou obťažovať obyvateľov obce Kanianka, budú dodržiavať zásady hygieny a príslušné VZN obce Kanianka, nebudú znečisťovať verejné priestranstvá, poškodzovať verejný majetok a majetok iných vlastníkov, blokovať, znečisťovať či poškodzovať komunikácie. Prípadné závady, a znečistenie bezodkladne odstránia.

7.3 Zhotoviteľ zodpovedá za škody počas realizácie diela svojou činnosťou alebo nečinnosťou. Zhotoviteľ zodpovedá za škody na majetku, zranenia alebo usmrtenia tretích osôb, ktoré môžu nastať počas vykonávania prác alebo ako ich dôsledok. Zhotoviteľ je povinný na vlastné náklady odstrániť všetky škody ním spôsobené. Zhotoviteľ je zodpovedný za všetky škody na predmete zmluvy spôsobené vlastným zavinením alebo zavinením jeho poddodávateľov počas ich pracovných postupov, ktoré vykonali za účelom plnenia záväzkov pri odstraňovaní vád a opravách počas záručnej lehoty. Zhotoviteľ zodpovedá za to, že dodané množstvo a kvalita vykonaných prác sa zhodujú s údajmi uvedenými v súpise prác a dodávok.

7.4 Zhotoviteľ prevzaté stavenisko, ako svoje pracovisko a priestor, zabezpečí v súlade s príslušnými ustanoveniami § 43i zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

7.5 Zhotoviteľ je povinný dodržiavať podmienky dotknutých orgánov štátnej správy a dotknutých organizácií z rozhodnutí, vyjadrení a stanovísk. Za ich prípadné porušenie a vzniknutú škodu zodpovedá zhotoviteľ v plnom rozsahu.

7.6 Zriadenie, prevádzkovanie, likvidácia,  vypratanie a vyčistenie zariadenia staveniska je zahrnuté v cene diela.

7.7 Zhotoviteľ uhradí počas výstavby všetky náklady na energie na stavbe vrátane zabezpečenia ich dočasných prípojov a certifikovaných meračov.

7.8 Prípadné umiestnenie a udržiavanie dopravných značiek v súvislosti s priebehom prác v súlade s predpismi o pozemných komunikáciách zabezpečí a uhradí zhotoviteľ.

7.9 Zhotoviteľ zabezpečí, že stavbyvedúci alebo jeho určený zástupca sa denne bude zdržiavať na stavbe po celú dobu realizácie diela.

7.10 Zhotoviteľ nesmie dielo ako celok odovzdať na zhotovenie inému podnikateľskému subjektu.

7.11 Zhotoviteľ je povinný dňom prebratia staveniska viesť stavebný denník, do ktorého bude zapisovať všetky skutočnosti rozhodujúce pre zhotovenie diela. Ďalej je povinný v denných záznamoch zapisovať údaje o časovom postupe prác, ich akosti, údaje o počte zamestnancov, počte mechanizmov a množstve realizovaných druhov prác. Povinnosť viesť stavebný denník končí protokolárnym odovzdaním a prevzatím diela.

7.12 Zápisy do stavebného denníka čitateľne zapisuje a podpisuje stavbyvedúci vždy v ten deň, kedy boli práce vykonané alebo keď nastanú okolnosti, brániace ich výkonu, resp. je potrebné riešiť ďalší postup prác. Všetky strany stavebného denníka musia byť očíslované. Medzi jednotlivými záznamami nesmú byť vynechané voľné miesta. Okrem stavbyvedúceho môže do stavebného denníka vykonávať potrebné záznamy iba objednávateľ, zástupca objednávateľa, spracovateľ projektovej dokumentácie alebo príslušné orgány štátnej správy. Stavebný denník sa musí počas realizácie diela neustále nachádzať na stavbe a musí byť prístupný oprávneným osobám uvedených v tomto bode tejto zmluvy.

7.13 Zhotoviteľ je povinný použiť pre zhotovenie diela len výrobky, ktoré majú také vlastnosti, aby na dobu predpokladanej existencie stavby bola pri bežnej údržbe zaručená požadovaná mechanická pevnosť, akostné parametre a stabilita stavby, ochrana zdravia a životného prostredia a bezpečnosť pri užívaní stavby.

7.14 Zhotoviteľ v prípade poškodenia existujúcich rozvodov a inžinierskych sietí je povinný poškodené prvky nahradiť novými resp. dať do stavu takého, aby boli funkcie schopné a prípadne mohli byť vydané revízne správy. Rovnako zodpovedá za škody na inom majetku, ktorý je pôvodný uviesť do pôvodného stavu, alebo škodu uhradiť či započítať s hodnotou tohto diela podľa požiadavky objednávateľa.

7.15 Objednávateľ má právo zadať vykonanie skúšok parametrov diela na vlastné náklady, s ktorými oboznámi zhotoviteľa. V prípade, že na základe skúšok nebude mať dielo parametre v zmysle príslušných STN, náklady na skúšky uhradí zhotoviteľ.

7.16 Zhotoviteľ zodpovedá za fyzikálno-mechanické vlastnosti diela podľa príslušných STN počas celej záručnej doby.

7.17 V prípade preukázateľného nedodržiavania prác a parametrov materiálov v súlade s technologickými postupmi pri zabudovaní materiálov a spracovaní stavebných hmôt má objednávateľ právo na prerušenie stavebných prác; v takomto prípade sa nepostupuje podľa čl. VI. bod 6.2 tejto zmluvy nakoľko sa nejedná o prípad omeškania na strane objednávateľa a dohodnutá lehota na koniec doby plnenia sa nepredlžuje. Za preukázateľné sa považuje konanie vtedy, ak je zapísané v stavebnom denníku a zhotoviteľ bol na takéto konanie upozornený. Práce, prípadne materiály, ktoré vykazujú už v priebehu realizácie nedostatky alebo sú v rozpore s STN, TP či iných noriem a predpisov, musí zhotoviteľ na vlastné náklady nahradiť bezchybnými certifikovanými materiálmi a opakovanými prácami. Zhotoviteľ zároveň splnomocňuje objednávateľa na kontrolu akosti a množstva dodávaných materiálov u  dodávateľov zhotoviteľa.

7.18 Objednávateľ je povinný sledovať obsah stavebného denníka a vyjadrovať sa k zápisom zhotoviteľa. Ak objednávateľ so záznamom zhotoviteľa nesúhlasí, je povinný sa k zápisu vyjadriť do 3 pracovných dní. V opačnom prípade sa predpokladá, že s jeho zápisom súhlasí. To isté platí aj pre námietky voči zápisom objednávateľa.

7.19 Zhotoviteľ je povinný vyzvať objednávateľa na kontrolu častí diela, ktoré budú ďalším postupom prác zakryté alebo sa stanú neprístupnými, a to písomne v stavebnom denníku. Ak zhotoviteľ nesplní uvedenú povinnosť, je povinný umožniť objednávateľovi vykonanie dodatočnej kontroly a znášať náklady s tým spojené. Objednávateľ je povinný tieto práce, pokiaľ sú prevedené riadne, v súlade s projektovou dokumentáciou a podľa všetkých platných noriem a tejto zmluvy, potvrdiť zápisom v stavebnom denníku. Zmena v materiálovej skladbe nesmie byť na úkor kvality a musí byť odsúhlasená stavebným dozorom a objednávateľom. V prípade, ak sa objednávateľ nedostavil na kontrolu, na ktorú bol riadne písomne pozvaný, predmetné práce sa považujú za odkontrolované a prevzaté. Zhotoviteľ v takomto prípade môže pokračovať v realizácii diela. Ak účasť na kontrole objednávateľovi znemožní prekážka, ktorú nemohol odstrániť, môže bez zbytočného odkladu požadovať vykonanie dodatočnej kontroly.

7.20 Zhotoviteľ je povinný písomne aspoň 3 pracovné dni vopred vyzvať objednávateľa na účasť pri vykonávaní skúšok v súlade s projektom stavby, TP a STN. Ak sa objednávateľ nedostaví v stanovenom termíne, je zhotoviteľ oprávnený vykonať skúšky bez jeho účasti a doklady o skúškach odovzdať bezodkladne objednávateľovi, resp. zástupcovi objednávateľa. Zhotoviteľ je povinný v spolupráci s objednávateľom viesť podrobný technický záznam o vykonaných skúškach.

7.21 Všetky zmeny je zhotoviteľ povinný zdôvodniť zápisom do stavebného denníka. Zmeny materiálov musia byť odsúhlasené objednávateľom a nesmú mať vplyv na kvalitu diela.

7.22 Zhotoviteľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia vlastných pracovníkov i pracovníkov subdodávateľov a ostatných ním pozvaných osôb na stavbu, počas celého jej priebehu, ako i za sledovanie a dodržiavanie predpisov bezpečnosti práce a ochrany zdravia pri práci, ako aj platných požiarnych predpisov. Zhotoviteľ je povinný zabezpečiť vybavenie protokolárne prevzatých stavenísk bezpečnostným značením v zmysle Nariadenia vlády SR č. 387/2006 Z. z. o požiadavkách na bezpečnostné zdravotné označenie pri práci a Nariadenia vlády č. 396/2006 Z. z. Zhotoviteľ je povinný dodržiavať všetky predpisy, normy, vyhlášky a zákony týkajúce sa BOZP. Zhotoviteľ sa zaväzuje, že jeho pracovníci a aj pracovníci jeho subdodávateľov budú nosiť ochranné pracovné pomôcky v súlade s predpismi BOZP.

7.23 Zhotoviteľ je povinný plniť ohlasovaciu povinnosť v prípade vzniku mimoriadnych udalostí (úrazy, požiare, havárie a pod.) voči príslušným štátnym orgánom a vznik takejto udalosti oznámiť neodkladne aj objednávateľovi za účelom objektívneho vyšetrenia a prijatia preventívnych opatrení.

7.24 Kontrolné dni zvoláva a organizuje objednávateľ aj dodávateľ. Prijaté opatrenia na kontrolných dňoch sa stávajú pokynmi pre realizáciu. Účasť zhotoviteľa, resp. stavbyvedúceho na kontrolných dňoch je povinná. Minimálne 2 pracovné dni vopred sa elektronickou poštou, alebo písomne oznámi termín konania kontrolného dňa.

7.25 Záznamy v stavebnom denníku, ktoré majú vplyv na rozsah stavebných prác, cenu diela, čas plnenia, sankcie, škody, vady, nedorobky a podobne budú slúžiť ako podklad pre fakturáciu.

7.26 Zhotoviteľ zodpovedá za čistotu a poriadok na stavbe, zaväzuje sa bezodkladne odstraňovať všetok odpad a nečistoty, ktoré sú výsledkom jeho činnosti. Zhotoviteľ je povinný odstraňovať všetky znečistenia a poškodenia majetku, životného prostredia, či komunikácií, ku ktorým dôjde jeho činnosťou. Na neplnenie uvedených povinností upozorní objednávateľ zhotoviteľa zápisom do stavebného denníka. Zhotoviteľ je povinný vykonať nápravu do 3 pracovných dní od zápisu v stavebnom denníku.

7.27 Nebezpečenstvo škody na diele, ako aj na veciach a materiáloch, potrebných na zhotovenie diela, znáša zhotoviteľ až do času protokolárneho prevzatia diela objednávateľom.

7.28 Zhotoviteľ zodpovedá za bezpečnosť práce, ochranu zdravia zamestnancov, bezpečnosť technických zariadení pri stavebných prácach, za dodržiavanie všeobecne záväzných právnych predpisov, TP a STN, týkajúcich sa činností pri vykonávaní diela a ochrany životného prostredia. Pokiaľ porušením tejto povinnosti zhotoviteľa vznikne škoda v súvislosti s plnením predmetu diela, náklady spojené s odstránením tejto škody znáša zhotoviteľ.

7.29 Zhotoviteľ splní svoju povinnosť vykonať dielo, ktoré je predmetom tejto zmluvy, jeho riadnym dokončením v stanovenom termíne, bez vád a nedorobkov, po odstránení alebo vysporiadaní prípadných škôd, vyrovnaním záväzkov voči objednávateľovi (napr. energie, miestne dane a poplatky) a splnení ostatných podmienok zmluvy. Podmienkou odovzdania a prevzatia diela je úspešné vykonanie všetkých skúšok, predpísaných osobitnými predpismi a záväznými normami ako aj odstránenie všetkých prípadných vád a nedostatkov alebo spôsobených škôd. Dielo sa bude odovzdávať ako celok.

7.30 Zhotoviteľ je povinný pred začatím preberacieho konania písomne oznámiť objednávateľovi najneskôr 7 pracovných dní vopred pripravenosť diela k odovzdaniu. Na základe tohto oznámenia dohodne objednávateľ so zhotoviteľom časový postup preberacieho konania.

7.31 Zmluvné strany sa dohodli, že pre odovzdanie predmetu zmluvy uvedeného v čl. III. bod 3.1 tejto zmluvy platí:

1. zmluvné strany vyhotovia protokol o odovzdaní a prevzatí predmetu zmluvy podpísaný oprávnenými osobami (štatutármi) ako aj osobami oprávnenými konať vo veciach technických. Protokol bude obsahovať najmä základné údaje dokončeného diela, súpis zistených drobných vád a nedorobkov (ak sa takéto vyskytnú), dohodu o opatreniach a lehotách na ich odstránenie, prípadne dohodu o iných právach zo zodpovednosti za vady. Nedorobkom sa rozumie nedokončená práca oproti projektu,
2. ak objednávateľ odmietne podpísať protokol o odovzdaní a prevzatí predmetu zmluvy, spíšu zmluvné strany zápis, v ktorom uvedú svoje stanoviská a ich odôvodnenie.

7.32 Zhotoviteľ je povinný najneskôr 10 dni pred začatím preberania diela odovzdať objednávateľovi v 2 vyhotoveniach:

1. zápisnice a osvedčenia o vykonaných skúškach použitých materiálov,
2. certifikáty, doklady o zhode, atesty a inú povinnú dokumentáciu k použitým materiálom,
3. potvrdenia o likvidácií odpadov.
4. Súpis skutočne vykonaných prác a zabudovaných materiálov s ich mernou jednotkou

Bez týchto náležitostí objednávateľ k preberaciemu konaniu nepristúpi a zhotoviteľ dielo nemôže odovzdať.

7.33 Na odovzdávacom - preberacom konaní sa preverí, či je záväzok zhotoviteľa splnený tak, ako je stanovené v predmete zmluvy, prevedie sa fyzická kontrola vykonaného diela.

7.34 Zhotoviteľ je povinný po odovzdaní diela usporiadať stroje, zariadenia a zvyšný materiál na stavenisku tak, aby dielo mohlo byť riadne užívané, pričom stavenisko je povinný vypratať a upratať do 10 dní odo dňa odovzdania a prevzatia diela.

**Článok VIII.**

**Platobné podmienky**

8.1 Cena za zhotovenie diela uvedená v čl. V. bod 5.1 a násl. tejto zmluvy bude hradená na základe odsúhlasených skutočne vykonaných prác následovne:

1. faktúrou vo výške 90 % z celkovej ceny diela vrátane DPH po odovzdaní a prevzatí diela bez vád a nedorobkov
2. faktúru vo výške 10 % z ceny diela vystavenej do 31.12.2018 po odovzdaní diela bez vád a nedorobkov, pokiaľ sa nepreukážu vady a nedostatky diela a zhotoviteľ bude mať uhradené všetky svoje záväzky z titulu prípadných škôd, nedorobkov, penále či iných sankcií; inak má objednávateľ právo tieto prostriedky použiť na úhradu prípadných škôd, penále nedorobkov, či iných sankcií v súvislosti s plnením predmetu zmluvy.

Faktúru zhotoviteľ vystaví a doručí na adresu objednávateľa uvedenú včl. I. bod 1.1 tejto zmluvy.

8.2 Vykonané práce podľa čl. III. bod 3.1 tejto zmluvy bude zhotoviteľ faktúrovať po zrealizovaní a prevzatí diela a na základe súpisu vykonaných prác odsúhlasených a potvrdených objednávateľom.

8.3 Faktúra aj so všetkými prílohami bude zhotoviteľom predložená objednávateľovi v originálnych vyhotoveniach v počte 2 ks. Neoddeliteľnou prílohou k vystavenej faktúre je objednávateľom odsúhlasený a podpísaný súpis vykonaných prác. Faktúra vystavená zhotoviteľom musí obsahovať všetky náležitosti daňového dokladu v súlade s platnou právnou úpravou SR a požadované prílohy.

8.4 Lehota splatnosti faktúry je 60 dní odo dňa doručenia faktúry objednávateľovi.

**Článok IX.**

**Zodpovednosť za vady a záruky**

9.1 Záručná doba je dohodnutá na dobu **60 mesiacov**, ktorá sa vzťahuje na riadne dokončené a odovzdané dielo a začína plynúť dňom odovzdania a prevzatia diela objednávateľom.

9.2 Záruka sa vzťahuje na dielo za predpokladu riadnej starostlivosti a údržby diela objednávateľom. Záruka sa nevzťahuje na vady spôsobené neodborným zásahom, mechanickým poškodením užívateľa, bežným opotrebením a násilného poškodenia diela, resp. poškodenia živelnou pohromou, okrem prípadov ak bude preukázané že k poškodeniu došlo, alebo k nemu došlo vo väčšom rozsahu, v dôsledku nekvalitne vykonaného diela.

9.3 Zhotoviteľ nezodpovedá za vady diela, ktoré boli spôsobené porušením povinností zo strany objednávateľa.

9.4 Objednávateľ je povinný písomne oznámiť vady diela bez zbytočného odkladu po tom, čo ich zistil.

9.5 Vady diela, ktoré sú zjavné už pri odovzdaní a preberaní diela je povinný objednávateľ uviesť v zápise o odovzdaní a prebratí diela.

9.6 Objednávateľ je povinný umožniť zhotoviteľovi prístup do priestorov, kde sa majú záručné vady odstraňovať.

**Článok X.**

**Zmluvné pokuty a sankcie**

10.1 V prípade, že zhotoviteľ neodovzdá dielo v termíne dohodnutom v čl. VI. bod 6.1 tejto zmluvy, objednávateľ má právo na zmluvnú pokutu vo výške 0,05 % z ceny diela uvedenej v čl. V. bod 5.1 a to za každý aj začatý deň omeškania; tým nie je obmedzená možnosť objednávateľa aj na uplatnenie škôd a penálov spôsobených zhotoviteľom z dôvodu neodovzdania diela v dohodnutom termíne. Zhotoviteľ sa zaväzuje, že takúto zmluvnú pokutu, alebo škodu uhradí do 14 dní odo dňa, kedy ho objednávateľ vyzval na jej zaplatenie

10.2 Ak je objednávateľ v omeškaní s úhradou faktúry zhotoviteľa na základe riadne vystavenej faktúry, môže zhotoviteľ účtovať objednávateľovi úrok z omeškania vo výške 0,02% z nezaplatenej sumy za každý deň omeškania. Objednávateľ sa zaväzuje, že takúto zmluvnú pokutu uhradí do 14 dní odo dňa, kedy ho zhotoviteľ vyzval na jej zaplatenie. Zhotoviteľ je povinný vyzvať objednávateľa o zaplatenie faktúry do 15 dní po dni splatnosti faktúry, po tomto termíne poskytovateľ nemá nárok na vyplatenie úroku z omeškania.

10.5 V prípade preukázania požitia alebo požívania alkoholických nápojov resp. iných omamných látok zamestnancami zhotoviteľa alebo zamestnancami jeho subdodávateľov má objednávateľ nárok na zmluvnú pokutu 200 Eur za každého zamestnanca a každý prípad porušenia. Zhotoviteľ je povinný bezodkladne po informovaní objednávateľom takéhoto zamestnanca vykázať zo staveniska.

**Článok XI.**

**Odstúpenie od zmluvy**

11.1 Od zmluvy možno odstúpiť v prípadoch, ktoré stanovuje Zmluva a § 344 a násl. Obchodného zákonníka.

11.2 Zmluvné strany sa dohodli, že od tejto zmluvy je možné odstúpiť ak sa plnenie podstatnej zmluvnej povinnosti stalo pre niektorú zo zmluvných strán nemožným.

11.3 Zmluvné strany sa dohodli na písomnej forme odstúpenia od zmluvy a písomnej forme uplatnenia všetkých nárokov voči druhej strane.

11.4 Objednávateľ môže odstúpiť od zmluvy v prípade podstatného porušenia zmluvy zo strany zhotoviteľa, za čo sa považujú najmä tieto skutočnosti:

1. ak zhotoviteľ v rozpore s ustanoveniami Zmluvy zastavil realizáciu diela alebo inak prejavil svoj úmysel nepokračovať v plnení záväzkov vyplývajúcich z tejto zmluvy,
2. ak zhotoviteľ bude preukázateľne realizovať dielo v rozpore s dohodnutými podmienkami v tejto zmluve, ak sa vyskytnú  vady v plnení, na ktoré bol zhotoviteľ písomne upozornený a ktoré napriek tomu neodstránil v primeranej lehote poskytnutej objednávateľom.

**Článok XII.**

**Spoločné a záverečné ustanovenia**

12.1 Táto zmluva sa vyhotovuje v 2 rovnopisoch, z ktorých objednávateľ obdrží 1 vyhotovenie a zhotoviteľ 1 vyhotovenie.

12.2 Zmluva podlieha zverejneniu v zmysle zákona č.211/2000 Z.z. o slobodnom prístupe k informáciám v platnom znení.

12.3 Zmluva nadobudne platnosť dňom podpisu oboma zmluvnými stranami a účinnosť nasledujúcim dňom po zverejnení na webovom sídle objednávateľa.

12.5 Akékoľvek zmeny tejto zmluvy je možné robiť výhradne len formou písomného a očíslovaného dodatku podpísaného oboma zmluvnými stranami. Objednávateľ si vyhradzuje právo dodatky k tejto zmluve viažuce sa na cenu diela podľa tejto zmluvy neakceptovať

12.6 Zmluvné strany vyhlasujú, že si zmluvu prečítali, zmluvu uzavreli slobodne, vážne určito a zrozumiteľne.

Súčasťou tejto Zmluvy je:

1. Príloha č. 1: Nacenený výkaz výmer,
2. Výzva na predkladanie ponúk

V Kanianke, dňa ...............................

Ing. Ivor Husár

starosta obce

............................................. ...........................................

Za objednávateľa Za zhotoviteľa